**VIZAT:**

 **PREȘEDINTE DE ȘEDINȚĂ SECRETAR**

 **LIVIU GHEORGHE GROZA IONUȚ STURZ**

 **Anexa nr.1 la H.C.L nr.17 din 22.01.2019**

****

 **COMUNA BRATCA**

 **JUDEŢUL BIHOR**

 **BRATCA, NR. 126**

 **TEL. 0259/315650 – FAX. 0259/473256**

 **E-mail : primariabratca@yahoo.com**

 **Nr.132 din 17.01.2019**

**CONTRACT DE ADMINISTRARE**

**I. PĂRŢILE CONTRACTANTE**

**COMUNA BRATCA** cu sediul in Bratca, nr.126, jud. Bihor cod fiscal 4738400, reprezentată prin PRIMAR - Gaboras Alexandru în calitate de **proprietar**, si

**CENTRUL DE SANATATE MULTIFUNCTIONAL BRATCA** , cu sediul în Bratca, nr.124, jud. Bihor cod fiscal 31074580, reprezentat prin Director - Gavrilas Gabriela , in calitate de **administrator**,

*părţile cunoscând prevederile legale în vigoare în domeniul administrării domeniului public şi privat al comunei, respectiv Legea 213/1998 privind bunurile proprietate publică, respectiv Legea 215/2001 privind administraţia publică locală cu modificările şi completările ulterioare,coroborat cu OG nr. 70/2002 privind administrarea unitatilor sanitare publice de interes judetean si local, convin asupra încheierii prezentului contract de administrare, in următoarele condiţii:*

**II. OBIECTUL CONTRACTULUI**

**2.1 COMUNA BRATCA** dă in administrarea **CENTRULUI DE SANATATE MULTIFUNCTIONAL BRATCA,** imobilul situat in loc. Bratca, nr. 124, compus dintr-o cladire cu nivel P+1E, in suprafata de 445 mp.

2.2 Valoarea de inventar a imobilului este de 380.000 lei

**III. DESTINAŢIA BUNURILOR DATE ÎN ADMINISTRARE**

**3.1** Bunurile prevazute la punctul 2.1, sunt date in administrare, in vederea realizarii actului medical.

**IV. DURATA CONTRACTULUI**

**4.1** Prezentul contract se incheie pe durata funcționării Centrului de Sănătate Multifuncțional Bratca, incepand cu data semnarii acestuia de către ambele părţi.

**V. DREPTURILE ŞI OBLIGAŢIILE PĂRŢILOR**

**5.1*.* Drepturile si obligaţiile proprietarului**

a) să predea bunurile mentionate la punctul 2.1, cu datele de identificare de mai sus, în starea tehnică în care acestea se găsesc;

b) de a verifica periodic daca administratorul foloseste bunurile potrivit destinatiei lor fara a le deterioara;

c) de a incasa de la titularul dreptului de administrare cota parte din chiria incasata de la terti in baza contractelor de inchiriere a spatiilor date in administrare

d) de a ţine evidenţa extracontabilă a bunurilor din domeniul public date în administrare și evidența contabilă a bunurilor din domeniul privat date în administrare

**5.2. *Drepturile administratorului:***

a) de a primi in administrare bunurile prevăzute la punctul 2.1

b) de a folosi bunurile primite in administrare in vederea realizării actului medical.

c) de a inchiria tertilor spatii pe care le are in administrare cu respectarea prevederilor Legii nr. 213/1998 privind bunurile proprietate publica

d) de a-si pastra o cota parte din chiria incasata conform lit. c)

***5.3 Obligatiile administratorului***

a) de a folosi bunurile primite în administrare potrivit destinaţiei acestora – desfăşurarea actului medical

b) de a conserva şi utiliza bunurile primite în administrare asemeni unui bun proprietar;

c) de a suporta din bugetul propriu lucrările generate de folosinţa spaţiului referitor la întreţinere, reabilitarea spaţiului, energie electrică şi termică, apă – canal, abonament telefon, salubrizare, reparaţii şi orice alte cheltuieli rezultate din folosinţa spaţiului;

d) de a permite proprietarului verificarea periodică a bunului primit în administrare;

e) de a nu schimba destinaţia bunurilor primate în administrare fără hotărârea Consiliului Local Bratca

f) de a elabora si aplica măsuri de utilizare eficientă a bazei materiale şi a fondurilor în vederea creşterii calităţii spaţiului.

**VI. INCETAREA CONTRACTULUI DE ADMINISTRARE**

**6.1** Prezentul contract se reziliază, de plin drept şi fără intervenţia instanţei de judecată, în una din următoarele situaţii:

a) bunurile inceteaza sa mai existe;

b) administratorul, schimbă în totalitate sau în parte destinaţia imobilului fără acordul scris, prealabil al proprietarului;

c) administratorul nu executa obligatiile stabilite in sarcina sa prin prezentul contract.

**6.2**. Prezentul contract inceteaza in cazul in care proprietarul intelege sa revoce dreptul de administrare, in urma neexecutarii obligatiilor asumate de administrator.

**VII. FORŢA MAJORĂ**

**7.1** Cazurile de forţă majoră sunt cele definite prin lege de natura incendiilor, inundaţiilor, cutremurelor precum şi a oricăror altor cazuri pe care reglementările legale le prevăd în mod expres;

**7.2** Nici una dintre partile contractante nu raspunde de neexecutarea in termen sau/si de

executarea in mod necorespunzator total sau/si partial a oricarei obligatii care ii revine, in baza prezentului contract, daca neexecutarea sau executarea necorespunzatoare a obligatiei respective a fost cauzata de forta majora, asa cum este definita de lege.

**7.3** Partea care invoca forta majora este obligata sa notifice in scris celeilalte parti in termen de 3 zile de la data producerii evenimentului si sa ia toate masurile posibile in vederea limitarii lui;

**7.4** Daca in termen de 3 zile de la producerea evenimentului respectiv nu inceteaza, partile au dreptul sa-si notifice incetarea de plin drept a prezentului contract, fara ca vreuna dinte ele sa pretinda daune-interese.

**VIII. MODIFICAREA CONTRACTULUI**

**8.1** Prevederile prezentului contract pot fi modificate, după o prealabilă notificare scrisă, cu acordul ambelor părţi, prin act adiţional.

**8.2** Prezentul contract va fi adaptat corespunzător reglementărilor legale ulterioare încheierii acestuia, care îi sunt aplicabile.

**IX. LITIGII**

**9.1** Părţile au convenit ca toate neînţelegerile privind validitatea prezentului contract sau rezultate din interpretarea, executarea sau încetarea acestuia să fie rezolvate pe cale amiabilă.

**9.2** În cazul în care rezolvarea litigiilor nu este posibilă pe cale amiabilă, părţile se vor adresa instanţelor judecătoreşti competente.

**X. DISPOZIŢII FINALE**

**10.1** Prezentul contract de administrare intră în vigoare de la data semnării lui de către părţile contractante.

**10.2** Prezentul contract a fost incheiat in în 2 (doua) exemplare, în original câte1 (un) exemplar pentru fiecare

**10.3** Predarea primirea se va efectua in baza Procesului Verbal de Predare – Primire – anexa nr.1 la prezentul contract.

 **PROPRIETAR ADMINISTRATOR**

 **COMUNA BRATCA C.S.M. BRATCA**

 **PRIMAR DIRECTOR**

**GABORAȘ ALEXANDRU GAVRILAȘ GABRIELA**